PAMOKOS PLANAS

Pradinių klasių mokytoja metodininkė Edita Banevičienė

Pasaulio pažinimas 3 klasė

**Tema**: Elektros grandinė

**Uždaviniai** :

* Stebėdami paveikslėlius vadovėlyje ir skaidrėse, susipažins su elektros grandine ir jos dalimis.
* Pagal pateiktus pavyzdžius, išmoks braižyti paprasčiausią elektros grandinės schemą, atliks įvairias užduotis.

**Metodai**: Darbas su interaktyvia lenta, darbas su vadovėliu, darbas su internetine medžiaga, stebėjimas, analizavimas, darbas poromis, individualus darbas.

**Priemonės**: Interaktyvi lenta, ,,Vaivorykštės‘‘ vadovėlis, priemonės ,,Elektros grandinės‘‘, pratybų sąsiuviniai.

**Mokinių motyvacija**: Galimybė patiems dirbti su priemonėmis elektros grandinei sudaryti. . Stebėti skaidres. Silpnesnių mokinių noras dirbti poromis. Galimybė dirbant kartu išmokti sujungti nuo paprasčiausios iki sudėtingesnės grandinės. Pamokoje daugiausiai laiko skiriama praktiškiems dalykams.

**Mokomoji veikla**:

1. Klasės nuteikimas darbui. Šviesos šaltinių istorija - <https://www.youtube.com/watch?v=O6B_V91XQqo>
2. Minčių lietus ar klasėje patys galime įjungti šviesą mažoje lemputėje.
3. Pokalbis kam reikalinga elektra. Kas ją išrado? Įdomybės apie elektrą.
4. Trumpo filmuko apie elektros grandinę žiūrėjimas ir mokymasis sujungti elektros grandinę. <https://www.youtube.com/watch?v=EJeAuQ7pkpc>
5. Išsiaiškiname pateiktas schemas vadovėlyje ir patys bandome braižyti pačių sujungtas schemas.
6. Atlieka užduotis pratybų sąsiuvinyje. Pasitikrina lentoje ar teisingai atliktos užduotys.

**Mokymosi rezultatų įvertinimas:**

1. Įsivertina atliktas užduotis pratybose.
2. Savarankiškai jungia paprastesnę ir sudėtingesnę grandinę.

**Įvertinimas:** Vertinamas darbas pamokoje. Paskatinami visi mokiniai. Kaupiamasis vertinimas už puikiai atliktas užduotis, aktyvų darbą pamokoje.

**Refleksija:**

1. Aptariame kaip pavyko atlikti užduotis.
2. Savo darbo vertinimas: pavyko puikiai, pavyko savarankiškai sujungti vieną grandinę, pavyko su pagalba.